السلام عليكم الحب في الجامعة. يعني ايه؟ يعني حضرتك لقيت واحد جاي يقول لك انا باحبك الجامعة التصرف يكون ازاي؟ او انت لسبب ما شفت واحدة حبيتها مش لازم تكون واحدة يعني مش كويسة لأ ممكن تكون كويسة جدا وعجبك آآ ادبها عجبك آآ اخلاقها القصص دي كلها المهم الخلاصة ان في واحد حب واحدة في الجامعة هو راح
قال لها القصة المشهورة. ازاي الانسان يتعامل مع الوضع دوت؟ انا اقول لكم نصيحة علشان اختصر عليك الطريق. القصة دي يا اخواننا لها تلات انواع. النوع الاول سواء بنت او ولد. الولد
النوع الاول في الولد ان هو احيانا احيانا بيكون موهوم. يعني ايه موهوم؟ يعني هو مش بيحب بجد آآ هو مجرد تأثر وقتي وحيزول بعد وقت قصير فينبغي الانسان ان هو ما يستعجلش في القرارات ديت ما يستعجلش في ان هو يعني يفكر في ان هو يكلم واحدة او يعمل علاقة الا وهو متأكد تماما ان هي دي تصلح ان هي
تكون زوجة. لو تأكد ان هي تكون تصلح ان هي تكون زوجة عادي جدا. ممكن حضرتك تسأل عليها. ممكن انك انت تروح تتكلم جد. ما فيش داعي ان احنا نعمل علاقة تكسبنا
وخلاص المستوى الاول بقى بالنسبة للبنت ان هي ممكن تقابل الصنف دوت النوع الاول اللي هو الكداب. الكداب دوت شخص آآ عايز يتسلى. عايز يلعب. هو ما بيحبش ولا حاجة. لكن هو عايز يعمل علاقة
يعني يشبع بها رغبته وخلاص. النوع دوت بيتفقز بسهولة جدا هتجد ان هو غير جاد. في اقامة العلاقة. لو انك انت عرضت عليه ان هو ياخد الطريق الصحيح تهرب تجديه ان هو ما عندوش جدية. الشخص ده لازم يطلع من حياتك فورا. وما ينفعش ان انت تقبليه اصلا. ده النوع الاول. النوع التاني بقى. والنوع التاني ده شخص كويس
محترم وفعلا يعني ناوي على خير واللي حصل يعني ان هو اعجب بك لسبب ما وعنده جدية شديدة واتكلم معك بجدية وناوي فعلا ان هو يتقدم. واضف الى زلك ان هو جاهز
جاهز يعني يقدر فعلا ان هو يتجوز او بمجرد ما الكلية تخلص هو يقدر ان هو ينفز موضوع الزواج وعنده تصور واضح جدا ازاي الموضوع ده هيتم لو حصل حاجة زي كده الشخص او البنت التوجيه اللي على طول على البيت. يعني حضرتك هتوجهيه على بيتك او هو يتوجه للبيت
لو حسيتي ان هو مم برضو لسه بيلعب يبقى لازم انك انت تكوني حازمة معه. ما فيش عندي اي حاجة غير الطريق دوت. يا اما طريق البيت يا اما طريق والدي
او ما فيش حاجة تانية ما فيش حاجة اسمها علاقة حب ونقعد نحب في بعض لغاية ما تروح تروح اسبت الجدية ما رحتش ما فيش ما بينا اي شيء ده اصلا فرضا ده لو انت اصلا قابلاه
التالت بقى التالت ده بقى عقدة هو ما بين الاتنين. التالت دوت هو شخص كويس. وعنده جدية فعلا لكن ما يقدرش يتجوز ما عندوش تصور ما يعرفش لو خلص الكلية هيعمل ايه. لسة بعد الكلية عنده جيش
وعايز يشتغل وربنا يسهل وان شاء الله الشخص ده مم يعني انسان كويس. فعلا عنده جدية. بس مشكلة الشخص دوت ان هو ما ينفعش اصلا يعمل علاقة ديت لان هو هيؤزي نفسه ويؤزي البنت اغلب العلاقات اللي هي ما لهاش رؤية الولد لسه قدامه كتير على ما يحط تصور واضح للعلاقة
ديت ازاي هتتحول لزواج محترم والدنيا تبقى تمام الموضوع ده في الغالب حسب اللي شفناه بينتهي بلا شيء ينتهي ان هو فرضا. هم قعدوا يحبوا في بعض دي خلصت وهو خلص وهي اتجوزت او اتخطبت في سنة رابعة وهو مش عارف هيحصل ايه بكرة
الشخص دوت ينبغي ان هو ما يفكرش يعمل اي علاقة. ينبغي ان هو يدوس على قلبه اه يدوس على قلبه. ما يحبش واحدة. ما ينفعش ان انت تفكر انك انت تكلم واحدة
في القضية دي الا لما تكون الدنيا واضحة عندك. عارف انك خلصت الكلية. عرفت موقفك من الجيش اشتغلت ده الحد الادنى ان احنا بعد ساعتها نقول انك انت قادر انك انت تتقدم او قادر انك انت تعرض نفسك اه اه الواحدة او لوالدها او كده
لكن غير كده ممكن تزلم نفسك فعلا. وتزلم البنت دي فعلا. وممكن انت تتزلمي في علاقة زي ديت علاقة اللي هي العايمة اللي ما حدش عارف هي هتنتهي لايه معلش
آآ لو وضعك ما يسمحش انك انت دلوقتي تبقى عندك رؤية واضحة بعد الكلية على طول الدنيا هتمشي معك ازاي؟ ارجوك ما تعملش ما تفكرش في قضية الحب دي ابدا
حتى لو حب محترم حتى لو بنت محترمة حتى لو انتم مش هتعملوا حاجة غلط ما ينفعش المواضيع دي اغلبها انتهى جرح كبير للبنت. جرح كبير للولد لسبب خارج عن ارادتهم. هو مش قادر مش عارف يعمل ايه. وهي اتعلقت به. ولازم
تتجوز وهو ما عندوش تصور لسه قدامه كتير والله خلصت كلية والدنيا مشيت معك. ولقيتها لسة موجودة اتجوزها. ما لقيتهاش لسه موجودة. خلاص انا اقول لك من النهاية غالبا غالبا صدق او لا تصدق زوجتك
مش في السيكشن ولا في الكلية اصلا زوجتك في الغالب دلوقتي النوع ده زوجته لسه في السانوية فيعني ما فيش داعي تستعجل دور كده في اللي حواليك في النوع دوت. مين فيهم متجوز واحدة في سنه اصلا؟ احنا في وضع يعني الاقتصادي معروف
آآ فاقامة العلاقات اللي هي اللي مش واضحة ديت انا ما انصحش به على الاطلاق يعني نحافز على نفسنا يا اخواننا نركز في مزاكرتنا الكلية مش جو كده ده الكلية جو عايزين ننجح عايزين نتفوق
والمواضيع ديت بيد الله سبحانه وتعالى. مش عايزين نكون حصالة سيئات. وبعد كده ربنا لا يبارك في علاقها. ولا يبارك في زواج ولا يبارك في اولاد. نعمل الصح. نعمل اللي يرضي ربنا
في سكة واضحة. البنت في حاجة كده اهلا وسهلا. بيتنا ما يتوهش. ما فيش بيتنا ما فيش حاجة. وانت حضرتك قادر اتفضل مش قادر ما فيش داعي للعلاقات ديت اصبر لغاية ما تقدر وجدتها اهلا وسهلا ما وجدتهاش قدر الله وما شاء فعل. ربنا يبارك فيكم ويرضى عنكم. السلام عليكم